Osnovna glazbena škola

sv. Benedikta

Madijevaca 10

23000 Zadar

KLASA: 003-07/21-01/21

URBROJ: 2198-1-47-21-02

Zadar, 18. lipnja 2021. godine

ZAKLJUČCI SA 79. SJEDNICE UČITELJSKOG VIJEĆA,

ODRŽANE 18. LIPNJA 2021. S POČETKOM U 10.00 SATI

Prisutni: M. B, Z. B., A. B., G. C., L. Č., M. M. G., G. I., T. J. B., S.M. Š., I. Š. T., H. Š.

Odsutni: N. R. i M. M. - opravdano

Predloženi dnevni red:

1. Usvajanje zapisnika 78. sjednice Učiteljskog vijeća
2. Rekapitulacija zaključaka 3. sjednice Razrednih vijeća 1. do 5. razreda
3. Odluka o nagradama učenicima
4. Razno

Uz kratko objašnjenje razloga, ravnatelj predlaže nadopunu dnevnog reda, kako slijedi:

1. Usvajanje zapisnika 78. sjednice Učiteljskog vijeća
2. Rekapitulacija zaključaka 3. sjednice Razrednih vijeća 1. do 5. razreda
3. Odluka o nagradama učenicima
4. Imenovanje Povjerenstva za polaganje ispita za preispitivanje ocjene iz solfeggia
5. Plan podjele svjedodžbi učenicima 1.-5.r. i upisa u sve razrede
6. Razno

Dnevni red s nadopunom je usvojen jednoglasno.

ad 1)

Zapisnik 78. sjednice UV održane 16. lipnja 2021. je usvojen jednoglasno.

ad 2)

Nije bilo dodatnih napomena, usvojeno jednoglasno.

ad 3)

Učiteljsko vijeće jednoglasno odlučuje da nema nagrada učenicima.

ad 4)

Učiteljsko vijeće imenuje Povjerenstvo za moguće polaganje ispita za preispitivanje ocjene iz solfeggia: S. M. Š., G. I., G. C.

ad 5)

Jednoglasno je dogovoreno da se termini podjela svjedodžbi i upisa proširuju su na tri dana: 25. lipnja puhački odjel, 28. lipnja glasovirski odjel i 29. lipnja žičani odjel i način stvaranja rasporeda upisa.

ad 6)

Ravnatelj izvještava o pristiglim prijavama za audiciju i predlaže proceduru.

Imenovana je komisija za audicije, koju čine predstavnici svakog odjela i učiteljica solfeggia. Po završetku audicija članovi komisije stvaraju rang listu, s kojom se trebaju složiti svi učitelji i šalju ju ravnatelju. Tajnica će sve dane audicija i upisa raditi popodne.

Ravnatelj predlaže učiteljima predmeta za koje škola ima instrumente za najam da potaknu roditelje na kupovinu vlastitih instrumenata za učenike koji su dobri, a naročito za one koji imaju perspektivu nastavka školovanja. Nakon kraće rasprave zaključeno je da bi škola mogla pronaći način za dobivanje sredstava za nabavku potrebnih instrumenata tako da se riješi nepotrebnih ili pokušati na druge načine doći do sredstava (donacije i sl.).

Ravnatelj obavještava da se od 30.6. do 2.7. u Zadru održava Stručni skup ravnatelja katoličkih škola RH, čiji domaćin je Klasična gimnazija Ivana Pavla II., u sklopu kojega je 1.7. u vremenu od 13.30 do 16. sati planiran obilazak svih katoličkih škola u Zadru. Bude li trebalo nekoga zadužiti nešto vezano uz to, javit će.

Ravnatelj obavještava da će uskoro donijeti Odluku o korištenju godišnjih odmora i temeljem nje pojedinačna Rješenja o godišnjem odmoru, koja učitelji trebaju potpisati.

Također daje uputu učiteljima da dane do početka godišnjeg odmora iskoriste za planiranje sljedeće godine, sređivanje svojih radnih prostora, ormara, nota, materijala, pribora. Sa svakim učiteljem planira obaviti zajednički pregled e-Dnevnika, prostora, opreme i po potrebi porazgovarati. Školski laptopi stoje u školi, sukladno zaduženju koje su potpisali svi učitelji. Laptope treba srediti, izbrisati s njih nepotrebne sadržaje, a one bitne pohraniti na neki vanjski medij ili oblak te pospremiti laptop u torbu i zajedno s punjačem i mišem i spremiti u ormar.

Ravnatelj napominje učiteljima da prilikom traženja bilo kakvih propisima određenih prava, podnesu pismeni podnesak s člankom propisa na koji se pozivaju za ostvarenje tog prava, kojega (podnesak) škola može urudžbirati i temeljem kojega ravnatelj može donijeti odluku.

Ravnatelj iznosi činjenicu da od dvoje od tri pročelnika još nije dobio podatke koje je žurno tražio na prošloj sjednici UV, o točnom broju učenika koji nastavljaju ili ne nastavljaju školovanje.

Na prijedlog G. C., grupa za slanje obavijesti seli se sa servisa Viber na servis WhatsApp.

Sjednica je završila u 11 sati i 16 minuta.

Zapisničar:

mr. art. M. B.